paragraph_text: Veliki atlas svijeta jedan je od najvećih i najopširnijih zemljopisnih knjiga tiskanih na hrvatskome jeziku. Prvo hrvatsko izdanje tiskano je 2003. godine od hrvatskog izdavača Leo-commerce. Izvornik ove knjige prvi put je objavljen u Velikoj Britaniji 1997. godine od uglednog i poznatog britanskog izdavača Dorling Kindersley. Atlas je stekao veliku popularnost u mnogim europskim zemljama te je preveden na više od 15 jezika. Hrvatsko izdanje napravljeno je prema drugom izdanju britanske verzije koja je izašla 2001. godine. Naslov izvornika je Reference Atlas of the World. Atlas je izrazito opširan i detaljan, sadrži više od 450 geografskih i tematskih karata te brojne fotografije popračene sažetim tekstovima, crtežima i dijagramima.